Katherine G. Langley

**Katherine Emeline Langley** (født **Gudger**; 1888, død 1948) var en amerikansk politiker. Hun representerte Kentucky i Representantenes hus i den 70. og 71. amerikansk kongress. Hun var gift med politikeren John W. Langley og var datter til James M. Gudger, Jr., som representerte Nord-Carolina i kongressen i fire perioder. Hun var den første kvinnen til å representere Kentucky i kongressen.

## Familie og utdannelse
Langley ble født i nærheten av Marshall i Madison County i Nord-Carolina den 14. februar 1888 til James Madison Gudger og Katherine Hawkins. I 1901 ble hun uteksaminert fra Woman's College i Richmond i Virginia og gikk deretter på Emerson College of Oratory.

## Politisk karriere
Langley underviste på Virginia Institute i Bristol i Tennessee og jobbet som sekretær for faren før hun giftet seg med John Langley og flyttet til Pikeville i Kentucky i 1905. De fikk tre barn: Katherine Langley Bentley, John Jr. og Susanna.

Katherine Langley var styreleder for Pike County Red Cross Society unde første verdenskrig. Hun flyttet til Washington D.C. i 1907 og jobbet som sekretær for ektemannen i de 18 årene han representerte det 10. valgdistriktet for republikanerne. Hun ble utnevnt og valg til flere stillinger, inkludert nestleder for Republican State Central Committee of Kentucky fra 1920 til 1922—hun var det første kvinnelige medlemmet av komiteen og stiftet Kentucky Woman's Republican State Committee som hun var leder for i 1920. Hun var en varadelegat til Republican National Convention i 1920 og en delegat i 1924. Hun kontorist for Committee on Public Buildings and Grounds som ektemannen var leder for. John Langley ble dømt for brudd på Volstead Act for ulovlig salg av alkohol og forsøk på å bestikke en føderal offiser. Etter at anken ble avvist av USAs høyesterett trakk han seg i 1926 fra sitt sete i kongressen. Katherine Langley stilte til valg og brukte mannens dom som et eksempel på en føderal konspirasjon, og vant klart over Andrew J. Kirk i nominasjonsvalget.

Langley stilte til valg til Representantes hus med god margin to ganger og representerte Kentucky i den 70. og 71. amerikanske kongress, fra 4. mars 1927 til 3. mars 1931. På grunn av mannens dom fikk hun ikke inngang i sosiale sirkler som tidligere hadde vært passende for henne. Hennes utseende og talemåte ble angrepet av Washingtons elite. I løpet av hennes tid i kongressen gikk hun glipp av en tredjedel (52 av 174) av roll-calls. Hun satt i komiteene for Claims, Invalid Pensions og Immigration og Naturalization samt Committee on Education. Hun støttet kvinnerettigheter og kjempet for opprettelsen av et utdannelsesdepartement på regjeringsnivå. I 1930 ble Katherine Langley den første kvinnen til å sitte i Republican Committee on Committees i Representantenes hus.

Da ektemannen bestemte seg for å stille til valg igjen mistet Katherine mye av støtten blant velgerne. De to skal ikke ha stilt mot hverandre i nominasjonsvalg, men forholdet som tidligere hadde hjulpet henne inn i kongressen var nå borte. Etter at demokratene fikk medvind i Kentucky etter at president Hoover ikke klarte å gjøre noe for å hjelpe jordbrukssektoren eller kullindustrien tapte Katherine Langley knapt gjenvalget i 1930, mot demokraten Andrew Jackson May.

Hun jobbet senere som postsjef og ble valg til jernbanekommissær for Third Kentucky District to ganger, mellom 1939 og 1942. Hun var medlem av Daughters of the American Revolution.

## Død
Langley døde i Pikeville i Kentucky den 15. august 1948, og er gravlagt på Johnson Memorial Cemetery i Pikeville.

## Referanser


## Litteratur
*